CELEX: 32017D1840
Language: el
Date: 2017-10-09 00:00:00
Title: Εκτελεστική απόφαση (ΕΕ) 2017/1840 της Επιτροπής, της 9ης Οκτωβρίου 2017, για τροποποίηση της απόφασης 2008/866/ΕΚ σχετικά με τη λήψη επειγόντων μέτρων για την αναστολή των εισαγωγών από το Περού ορισμένων δίθυρων μαλακίων που προορίζονται για ανθρώπινη κατανάλωση, όσον αφορά τη διάρκεια εφαρμογής της απόφασης [κοινοποιηθείσα υπό τον αριθμό C(2017) 6719] (Κείμενο που παρουσιάζει ενδιαφέρον για τον ΕΟΧ )

11.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 261/24
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/1840 ΤΗΣ ΕΠΙΤΡΟΠΉΣ
   της 9ης Οκτωβρίου 2017
   για τροποποίηση της απόφασης 2008/866/ΕΚ σχετικά με τη λήψη επειγόντων μέτρων για την αναστολή των εισαγωγών από το Περού ορισμένων δίθυρων μαλακίων που προορίζονται για ανθρώπινη κατανάλωση, όσον αφορά τη διάρκεια εφαρμογής της απόφασης
   
      
         [κοινοποιηθείσα υπό τον αριθμό C(2017) 6719]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (EΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β) σημείο i),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 178/2002 θεσπίζει τις γενικές αρχές που διέπουν γενικά τα τρόφιμα και τις ζωοτροφές, ειδικότερα δε την ασφάλεια των τροφίμων και των ζωοτροφών, στην Ένωση και σε εθνικό επίπεδο. Προβλέπει επείγοντα μέτρα όταν είναι προφανές ότι τα τρόφιμα ή οι ζωοτροφές που εισάγονται από τρίτη χώρα είναι πιθανό να αποτελέσουν σοβαρό κίνδυνο για την υγεία του ανθρώπου, την υγεία των ζώων ή το περιβάλλον και ότι ο κίνδυνος αυτός δεν μπορεί να περιοριστεί ικανοποιητικά με τα μέτρα που λαμβάνει(-ουν) το (τα) οικείο(-α) κράτος(-η) μέλος(-η).
            
         
               (2)
            
            
               Η απόφαση 2008/866/EΚ της Επιτροπής (2) εκδόθηκε έπειτα από επιδημία ηπατίτιδας Α που εκδηλώθηκε σε ανθρώπους λόγω κατανάλωσης δίθυρων μαλακίων που είχαν εισαχθεί από το Περού και τα οποία είχαν μολυνθεί από τον ιό της ηπατίτιδας Α. Η εν λόγω απόφαση, που θεσπίζει επείγοντα μέτρα για την αναστολή των εισαγωγών από το Περού ορισμένων δίθυρων μαλακίων που προορίζονται για ανθρώπινη κατανάλωση, έπρεπε αρχικά να εφαρμοστεί μέχρι τις 31 Μαρτίου 2009.
            
         
               (3)
            
            
               Ζητήθηκε από την αρμόδια αρχή του Περού να παράσχει ικανοποιητικές εγγυήσεις που να εξασφαλίζουν ότι διορθώθηκαν οι ανεπάρκειες που εντοπίστηκαν σε σχέση με το σύστημα παρακολούθησης για την ανίχνευση του ιού σε ζώντα δίθυρα μαλάκια. Στο μεταξύ έπρεπε να παραταθούν τα επείγοντα μέτρα έως ότου αποδειχθεί η αποτελεσματικότητα των διορθωτικών ενεργειών. Μέχρι σήμερα έχει παραταθεί αρκετές φορές η περίοδος εφαρμογής της απόφασης, η τελευταία δε φορά που παρατάθηκε ήταν έως τις 30 Νοεμβρίου 2017 με την εκτελεστική απόφαση (ΕΕ) 2015/2022 της Επιτροπής (3).
            
         
               (4)
            
            
               Για να επαληθευτεί αν οι τελευταίες εγγυήσεις που έδωσε η αρμόδια αρχή του Περού είναι αποτελεσματικές και επαρκείς ώστε να αρθούν τα επείγοντα μέτρα, προγραμματίστηκε έλεγχος από τις υπηρεσίες της Επιτροπής για τον Μάιο του 2017. Ωστόσο, λόγω σοβαρών καιρικών συμβάντων που συνδέονται με το φαινόμενο «el niño», το οποίο έπληξε το Περού τον Μάρτιο και τον Απρίλιο του 2017, καθώς και λόγω του αντικτύπου που είχαν τα εν λόγω συμβάντα στην παραγωγή δίθυρων μαλακίων στο Περού, ο έλεγχος αναβλήθηκε για τον Σεπτέμβριο του 2017.
            
         
               (5)
            
            
               Η περίοδος εφαρμογής της απόφασης 2008/866/ΕΚ θα πρέπει, συνεπώς, να τροποποιηθεί ανάλογα. Η παράταση της περιόδου εφαρμογής της απόφασης 2008/866/ΕΚ θα μπορούσε να αναθεωρηθεί ανάλογα με τα αποτελέσματα του ελέγχου από τις υπηρεσίες της Επιτροπής.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 5 της απόφασης 2008/866/ΕΚ, η ημερομηνία «30 Νοεμβρίου 2017» αντικαθίσταται από την ημερομηνία «30 Νοεμβρίου 2018».
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Οκτωβρίου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 31 της 1.2.2002, σ. 1.
   
      (2)  Απόφαση 2008/866/EK της Επιτροπής, της 12ης Νοεμβρίου 2008, σχετικά με τη λήψη επειγόντων μέτρων για την αναστολή των εισαγωγών από το Περού ορισμένων δίθυρων μαλακίων που προορίζονται για ανθρώπινη κατανάλωση (ΕΕ L 307 της 18.11.2008, σ. 9).
   
      (3)  Εκτελεστική απόφαση (ΕΕ) 2015/2022 της Επιτροπής, της 10ης Νοεμβρίου 2015, για τροποποίηση της απόφασης 2008/866/ΕΚ σχετικά με τη λήψη επειγόντων μέτρων για την αναστολή των εισαγωγών από το Περού ορισμένων δίθυρων μαλακίων που προορίζονται για ανθρώπινη κατανάλωση, όσον αφορά τη διάρκεια εφαρμογής της (ΕΕ L 295 της 12.11.2015, σ. 45).